Hjerdalen Veglags årsmøte

Skjærtorsdag 02 april 2015

Møtet avholdes på Rjukan Fjellstue kl 1700

* Åpning v/styreleder
* Årsmøtet velger ordstyrer og protokollfører
* Innkalling og saksliste legges frem for godkjenning
* Eventuelle fullmakter legges frem for godkjenning
* Det velges 2 personer som sammen med styret skal underskrive protokollen.

Sak 1. Årsmelding

Sak 2. Revidert regnskap og budsjettforslag

Sak 3. Styreleder redegjør for arbeidsplan 2015

Sak 4. Forslag om endring av vedtekter.

§ 15 Dugnadsplikt

§13 **Kontingent/årsavgift/vedlikeholdskostnad**

Sak 5. Fastsetting av årsavgift/kontingent (forutsetter endring av vedtektenes §13)

Sak 6. Eventuelle andre innkomne saker

 (Saker må sendes styret innen 2 uker før årsmøtet)

Sak 7. Valg

**Årsmelding for Hjerdalen Veglag sesongen 2014**

Veilaget består pr i dag av 125 betalende medlemmer.

Det er innvilget 2 fritak på grunn av alder samt at man ikke bruker veien/hytta

Styrets sammensetning i perioden fremgår av vedlagt oppgave.

Det er avholdt 2 styremøter i løpet av perioden

Styret har den 25.02.2015 inngått avtale om kjøp av hele parkeringsplassen.

For dette skal vi betale totalt kr 720 000,-

Første avdrag på kr 360 000,- ble innbetalt ved undertegnet avtale.

Resterende beløp på kr 360 000,- forfaller til betaling pr 01.05. 2016.

Det er tinglyst veirett opp til garasjen for lysløypas venner og opp til varmestua.

Det gjenstår for oss å fremforhandle en avtale med Lysløypas venner og fremtidig eier av varmestua for vedlikehold/brøyting av veien.

I forbindelse med årsmøtet i fjor ble det gjort et vedtak på at årsavgiften skulle heves med kr 850,- slik at totalbeløpet nå blir kr 1750 + 850 = 2600,-

Dette medfører en forhøyet medlemsavgift frem til og med år 2016.

Etter dette må vi vurdere avgiften på nytt.

Veien ble i løpet av sommeren kloret uten at veien ble høvlet.

På slutten av sesongen i år oppstod det en god del hull som må utbedres nå til våren.

Ved den innerste brua mellom Rikhol og Vigfit har vi fått en utglidning av stein ved brufundamentet på østsiden av brua.

Dette skyldes for tung belastning og må utbedres nå til våren.

Vi ser dessverre at enkelte slipper inn tungtrafikk på veien uten at dette er avklart med styret på forhånd.

Ved eventuelle skader på veien etter tungtrafikk så er oppdragsgiver/medlem erstatningspliktig for dette!

Sak 7.

|  |  |  |  |  |
| --- | --- | --- | --- | --- |
| Funksjon | Navn | Valg for | På valg 2015 |  |
| Leder | Per Løitegaard | 13-14 | ja |  |
| Nestleder | Steinar Bjørtuft | 14-15 | nei |  |
| Sekretær | Geir Foseid | 13-14 | ja |  |
| Kasserer | Steinar Klonteig | 14-15 | nei |  |
| Styremedlem | Per Dahle | 13-14 | ja |  |
| Varamedlem | Helge Høybø | 14-15 | nei |  |
| Varamedlem | Bjørn Mathisen | 13-14 | ja |  |
| Revisor | Ann Merethe Haugen | 13-14 | ja |  |
| Revisor | Klut Løberg | 14-15 | nei |  |
| Valgkomite | Jon Løitegaard |  | ja |  |
| Valgkomite | Knut Solheim |  | ja |  |
| Valgkomite | Einar Hermansen |  | ja |  |

Sak 3.

ARBEIDSPLAN SESONGEN 2015

Styret:

* Befaring av veien i forbindelse med snøsmelting

Entreprenør:

* Reparere eventuelle flomskader etter snøsmeltingen
* Gruse og høvle veien
* Reparere skader ved brua mellom Rikhol og Vigfit.
* Salte veien

Medlemmer (frivillig)

* Opprensk av grøfter/stikkrenner
* Fjerne busker og kratt langs veien og spesielt ved møteplassene.

Sak 4.

Vi har sett over flere år at dette ikke fungerer.

Det er kanskje 3 til 4 personer som deltar på dugnadene.

Styret foreslår derfor at hele § 15 Dugnadsplikt fjernes fra vedtektene.

**§ 15 Dugnadsplikt**

Medlemmene er pliktig å delta på dugnad som styret innkaller til. Slik innkalling må være sendt til medlemmene senest to måneder før dugnaden skal skje. Medlemmer som ikke møter opp på dugnad og som heller ikke møter ved stedfortreder plikter å betale kr. 250,00 til veilaget. Beløpet legges til årsavgiften – hvoretter medlemmer som møter til dugnad får beløpet refundert. (Årsmøte 20.03.08).

Styret foreslår at § 13 endres ved at gulmarkert tekst fjernes.

**§ 13 Kontingent/årsavgift/vedlikeholdskostnad”**

Kostnadsdelingen skal følge likedelingsprinsippet.

Hvert medlem er pliktig å betale lik kontingent og lik andel av lagets vedlikeholdskostnader til veilagets konto. Kontingenten og vedlikeholdskostnadens størrelse fastsettes på årsmøtet. Kontingenten settes til kr. 250,- og kostnadsdelen settes til kr.1250,- til sammen kr. 1500,- pr. år. Styret kan justere summen i takt med Tinn Sparebanks renteendringer.

 ”Kontingent/vedlikeholdskostnad tilsvarer veiavgift for regulær personbiltrafikk for ett år for medlemmet.

Ett medlemskap gis 2-to årskort, som kan brukes av hvem som helst i husstanden. Den som ikke disponerer **§ 13 Kontingent/årsavgift/vedlikeholdskostnad”**

årskortet, betaler ordinær bomavgift ved passering.

Tap av kort må politianmeldes og kan deretter evt. erstattes mot kortpant – kr. 500,-.

Vedlikeholdskostnader fastsettes på bakgrunn av påløpte og fremtidige utgifter veilaget har hatt eller vil ha til forvaltning av veien, herunder ekstraordinært vedlikehold, utbedringer eller lignende og til administrasjon av veilaget. Veglaget kan også fastsette prisen for ”innpåkjøp”. (lovens betegnelse på ”inngangsbillett” for nye hyttebyggere).

Den som er uenig i veglagets avgjørelse kan kreve skjønn v/Jordskifteretten innen tre måneder. Etter denne fristen er veglagets avgjørelse bindende.

Purregebyr settes til kr. 50,-.

Annen trafikk enn personbiltrafikk reguleres i § 14. Lagsmedlemmer som overhodet ikke bruker veien, kan søke styret om reduksjon eller fritak fra betalingsplikten for vedlikeholdskostnader, men ikke for medlemskontingent. Søknad behandles og avgjøres av styret. Reduksjon og fritak kan maksimalt gis for to år av gangen. Dersom det er saklig grunn til det, for eksempel at medlemmet allikevel har tatt i bruk veien, kan styret oppheve reduksjonen eller fritaket før dispensasjonsperioden er utløpt.
Dette er en ren unntaksbestemmelse som kun kan brukes for lagsmedlem pga. alder/helse og som evt. ikke har bil *og som heller ikke bruker veien med leid eller lånt transportmidde*l. Det tenkes ikke antall bilturer/besøk på hytta og/eller avstand fra bom.